Tidlig i 1970-årene tilbragte han noen år som lærer, sjelesørger og retrettmester i det franskspråklige Afrika, især i Senegal, Niger, Benin, Burundi, Rwanda, Madagaskar, Réunion og Mauritius såvel som i Marokko og Algerie. Guy Bagnard hentet ham i 1973 tilbake for å undervise ved seminarene i Paray-le-Monial og St-Sixte d’Ars. I 1986 engasjerte Edmond Barbotin, den nasjonale religiøse rådgiver for de europeiske speidere, ham til nasjonal sjelesørger for Rover-speidere i Frankrike.